મેજર હાંડાની પત્નીએ પોલીસને જણાવ્યું કે થોડા દિવસો સુધી મને મારા પતિ પર શંકા પડી હતી પણ પછી તેમણે મને મનાવી લીધી હતી. તેમણે જણાવ્યું કે તેમને પોતાના પતિ પર પૂરો ભરોસો હતો. અમારા બન્નેનાં સબંધમાં કંઈ જ તકલીફ નહતી. અમારો પરિવાર ખુશખુશાલ હતો. પોલીસના જણાવ્યા પ્રમાણે હાંડા પોતાના પિતરાઈ ભાઈ રજતની ઘણો નજીક હતો. તે એક માત્ર એવો વ્યક્તિ હતો જે હાંડા વિશે બધું જ જાણતો હતો. શૈલજાને માર્યા પછી હાંડાએ રજતને પૂરી વાત જણાવી દીધી હતી. મેજર હાંડા 2013થી 2015 સુધી શ્રીનગરમાં તૈનાત હતા અને તે પછી દીમાપુરમાં બે વર્ષ સુધી હતા. માઈગ્રેનના ઈલાજ માટે તેઓ દિલ્હી આવ્યા હતા અને 9 જૂને તેમને દિલ્હી કેન્ટ બેસ હોસ્પિટલમાં દાખલ કરવામાં આવ્યા હતા. એક અઠવાડિયા પહેલા તેમને હોસ્પિટલમાંથી રજા મળી હતી. મેજર હાંડાનો દીકરો હોસ્પિટલમાં છે, જેના પેટમાં ઈન્ફેક્શન છે. શૈલજાની કથિત હત્યા પછી હાંડા દીકરા અને પત્નીને હોસ્પિટલમાં મળ્યાહતા.